b'\n_START_ARTICLE_\nSvetovno prvenstvo v hokeju na ledu 2009 - elitna divizija\n_START_SECTION_\nPodalj\xc5\xa1ki\n_START_PARAGRAPH_\n\xc4\x8ce je po rednem delu tekme v skupinskem delu tekmovanja izid izena\xc4\x8den, sledi 5-minutni podalj\xc5\xa1ek s 4 igralci v polju (in 1 vratarjem) do zlatega gola. _NEWLINE_\xc4\x8ce je po rednem delu \xc4\x8detrtfinalne, polfinalne tekme ali tekme za bronasto medaljo izid izena\xc4\x8den, sledi 10-minutni podalj\xc5\xa1ek (po 3-minutnem odmoru) s 4 igralci v polju (in 1 vratarjem) do zlatega gola. Podalj\xc5\xa1ki se igrajo do prvega zadetega gola, v podalj\xc5\xa1kih reprezentance napadajo iste gole kot v tretji tretjini. _NEWLINE_\xc4\x8ce je po rednem delu finalne tekme izid izena\xc4\x8den, sledi 20-minutni podalj\xc5\xa1ek (pred tem je obi\xc4\x8dajen 15-minutni odmor, v katerem se tudi pripravi led) s 4 igralci v polju (in 1 vratarjem) do zlatega gola. Podalj\xc5\xa1ek se igra do prvega zadetega gola, v podalj\xc5\xa1ku se gol, na katerega reprezentanca napada, obrne. V podalj\xc5\xa1ku reprezentanci torej napadata druge gole kot v tretji tretjini. _NEWLINE_V primeru izena\xc4\x8denja po prvem podalj\xc5\xa1ku na katerikoli tekmi prvenstva sledijo kazenski streli.'